Opprinnelig var Huseby — der det nå er bygdemuseum — prestegård i Skedsmo, men Skedsmovollen gård ble innkjøpt til slik bruk i 1883. Hovedbygningen er fra 1860 og er i bruk som prostebolig. Den ble restaurert i 2011 og eies fortsatt av Opplysningsvesenets fond. Derimot er forpakterboligen fra 1700-tallet (som har hatt flere bruksformål) og stabburet fra 1800-tallet overdratt til Romerike historielag. Den tidligere forpakterboligen kalles nå Historielagets hus.